*Ұлттық экономика министрінің Жаңа Салық кодексінің және оған ілеспе заңдардың жобалары бойынша Парламент Мәжілісінде таныстырылымда сөз сөйлеуі*

***Құрметті Гүлжан Жанпейісқызы!***

***Құрметті әріптестер!***

Салық жүйесінің өзекті міндеттерін шешу мақсатында Үкімет жаңа Салық кодексінің жобасы әзірледі.

Жобаны әзірлеуде «Атамекен» палатасы және басқа да бизнес өкілдері белсене қатысты.

Бизнестің барлық негізделген ұсыныстары Кодекс жобасында ескерілді.

***(1-слайд).*** Жалпы Кодекс жобасында идеологияны өзгерту, ынталандыруды енгізу және әкімшілендіруді жеңілдету көзделген.

Идеология адал салық төлеушілерді қорғауға бағытталатын болады. Экономиканың әр түрлі салалары ынталандыруға ие болады. Әкімшілендіру жеңілдетіледі және салықты өз бетінше төлеуге ынталандырады.

**(2-слайд). Бірінші. Идеология**

Идеология адал салық төлеушінің мүддесін қорғауға бағытталады.

**Біріншіден,** барлық түсініксіз жерлері мен қателер салық төлеушінің пайдасына шешілетін болады. Мұндай қағидат салықтық дауларды әділ қарауға мүмкіндік береді.

**Екіншіден,** егер салық төлеуші салық органының түсіндіруіне сәйкес әрекет еткен болса және соның салдарынан ұстаным өзгерген болса, айыппұлдар мен өсімпұлдарды қолданбау ұсынылады.

**Үшіншіден,** толық есепке жазу негізділігіне талап та күшейтілетін болады. Енді салықтық тексеру актілерінде тиісті негіздемелер болуы тиіс.

**Төртіншіден,** бизнеске заңнамадағы өзгерістерді зерделеу көбірек уақыт беріледі. Түзетулерді 1 шілдеден кешіктірмей қабылдау ұсынылады.

**Бесіншіден,** жыл бойы көптеген түзетулерден қорғау пайда болады. Барлық туындаған түзетулерді шоғырландыра отырып бір заң жобасымен енгізу ұсынылып отыр. Бұл бизнестің салық кодексіндегі барлық өзгерістерден хабардар болуына мүмкіндік береді.

Сондай-ақ Салық кодексінің құрылымы да өзгереді. Әрбір бөлім дербес көрсетіледі. Яғни, салық төлеушінің әр санатына қарай өз бөлімі болады.

***(3- слайд).* ЕКІНШІ. Шағын және орта бизнес пен агроөнеркәсіп кешендеріне арналған режимдер.**

Шағын және орта бизнесті дамыту үшін қолданыстағы арнайы салық режимдерін сақтау көзделуде.

Баламалы жаңа режим ұсынылып отыр. Тіркелген шегерістер режимі. Бұл кімнің айналымы үлкен, бірақ табысы аз болса, солар үшін тиімді. Ол өз түсімінің отыз пайызын растаусыз шегере алады. Ал егер шығыстарды есепке алуды жүргізетін болса, онда шығыстарын растағаны үшін сыйақы (шегерістер) алады. Салық төлеушілерге режимдерді таңдау құқығы беріледі.

«Оңайлатылған декларация» бойынша режимге арналған жеке тұлғалар үшін де, заңды тұлғалар үшін де кірістерінің көлемі бойынша талап бірдей болады *(қолданыстағы редакция: Жеке кәсіпкерлер үшін жұмыскерлер саны –25 адамнан артық емес, кіріс – 2800 ең төменгі жалақы -68,4 млн. теңге, Заңды тұлғалар үшін жұмыскерлер саны – 50 адамнан артық емес, кіріс – 5600 ең төменгі жалақы - 136,9 млн.теңге. Мыналар ұсынылады: жұмыскерлер саны
30 адамнан артық емес, кірісі жылына – 4100 ең төменгі жалақы -
100 млн. теңгеден артық емес).*

Патентте мөлшерлемесі 2%-дан 1%-ға дейін төмендетіледі. Бұл **міндетті әлеуметтік медициналық сақтандыру және жұмыс берушілердің міндетті зейнетақы жарналарын енгізуге байланысты** салықтық жүктемені төмендету үшін жасалуда.

Аграрлық сектор үшін де ынталандыру шаралары ұсынылып отыр.

Бірыңғай жер салығын төлеушілер айналамына қарамастан қосылған құн салығын төлеушілер болып табылмайды.

Еңбекақы төлеу қорына жүктемені төмендету үшін шаруа- фермер қожалығының басшысына, мүшелеріне және жұмыскерлеріне салынатын әлеуметтік салықты алып тастау ұсынылуда. Қызметтің басқа түрлерін бөлек есеп жүргізу жолымен жүзеге асыруға рұқсат берілетін болады.

2020 жылдан бастап аталған режимде 0,5% (қазір бағалау құнына байланысты) мөлшеріндегі айналымнан алынатын салық белгіленеді.

Арнаулы салық режимінде ауыл шаруашылығы өнімдерін өндірушілер үшін Дүниежүзілік сауда ұйымының талаптарына қарама-қайшы келетін қосылған құн салығы бойынша жеңілдіктер жойылады. Өйткені, Дүниежүзілік сауда ұйымының талаптарына сәйкес ішкі өндіріс тауарлары және импорт үшін салық салудың тең шарты қолданылуы тиіс.

Олар үшін қолдаудың баламалы шаралары көзделетін болады.

Үлестес тұлғаларға арнаулы салық режимін қолданудағы шектеулер алып тасталады.

***(4- слайд).* ҮШІНШІ. Жер қойнауын пайдалану.**

Жер қойнауын пайдалану саласында геологиялық барлауға инвестициялар ынталандырылатын болады.

Әлемдік практиканы ескеріп, көмір бойынша экспорттың жүктемесін рента салығына ауыстыра отырып тау-кен саласы үшін үстеме пайда салығын алып тастау ұсынылады. Әлемдік практикада тау-кен саласы үшін мұндай салық жоқ. Шын мәнісінде, аталған салықты тек көмір өндіруші компаниялар төлеп келген.

Сондай-ақ, табысты барлау жүргізуді ынталандыру мақсатында коммерциялық табу бонусын алып тастау жоспарлануда.

Теңіз және терең мұнай кенорындары үшін жер қойнауын пайдалануда өте қарапайым баламалы салық ұсынылады.

Қатты пайдалы қазбаларды барлауды жеделдету үшін жалдау төлемдерінің тетігі енгізіледі.

Инвесторларды ынталандыру үшін дивидендтерді және 35%-дан артық өндірілген шикізатты өңдеген жағдайында жер қойнауын пайдаланушы акцияларының өсімін (2019 жылы-40 %, 2020 – 2021 жылдары - 50%, 2022 жылы-70 %) корпоративтік табыс салығынан босату ұсынылып отыр.

***(5- слайд)***

Бір заңды тұлға шеңберінде басқа өндіру келісімшартында табыссыз барлаудың шығыстарын ескеру мүмкіндігі ұсынылады.

Мұнай мен газды өзіндік құнынан төмен өткізу кезіндегі кірістерді анықтау бойынша тәсілдер қайта қаралады.

Сондай-ақ, қалайыға арналған пайдалы қазбаларды өндiруге арналған салығының мөлшерлемесін 6%-дан 3%-ға төмендету ұсынылады. Бұл металлургияның жаңа саласы – қалайы өнеркәсібін қолдау үшін жасалып отыр.

Жаңа лицензиялар үшін қатты пайдалы қазбалар бойынша тарихи төлем шығындарды өтеу алынып тасталады, өйткені жер қойнауы туралы Кодексі жобасында қолжетімділік геологиялық ақпаратты ашық жасауға ұсынылады.

 ***(6- слайд).* ТӨРТІНШІ. Қаржы секторы.**

Қаржы секторын сауықтыру үшін сондай-ақ ынталандыру шаралары ұсынылып отыр.

Мәселен, 39 Халықаралық қаржылық есептілік стандартынан 9-ға міндетті ауысуға байланысты провизияларды қайта есептегенде оң айырма пайда болады, себебі жаңа стандарт жұмыс істемейтін несиелер бойынша қосыша провизиялар құруға бағытталған.

Қаржы нарығын тұрақтандыру мақсатында оң айырманы шегерімдерге жатқызу ұсынылады.

Күмәнді активтерді басқару ұйымының (КАБҰ) сатып алынған мүлкіне салық салуды екітүрлі түсіндіру жойылатын болады.

Жеке тұлғалар үшін қарызды кешіру кезінде жеке табыс салығынан босату көзделуде.

Проблемалық активтерді коллекторларға беру кезінде коллектордың дисконтына **активті өтегеннен кейінгі** факті бойынша салық салынатын болады.

Жинақтаушы сақтандыруға жеке табыс салығын салу тәртібін өзгерту ұсынылады.

***(7- слайд).*БЕСІНШІ. Нақты сала.**

Арнайы инвестициялық келісімшарт (АИК) шеңберінде автомобиль шығару үшін қосылған құн салығы бойынша жеңілдіктер ұсынылады.

Сонымен, жинақтауыш импорт (шикізаттар мен материалдар), сондай-ақ арнайы инвестициялық келісімшарты бойынша өндірілген тауарларды өткізу бойынша айналым қосылған құн салығынан босатылатын болады.

Сондай-ақ, қаржылық лизингке мүлікті беру, егер берілетін мүлік қосылған құн салығынсыз сатып алынған және арнайы инвестициялық келісімшарты тауарларының тізбесіне енетін болса қосылған құн салығынан босатылады.

Лизингтер бойынша операциялардың сыйақы сомаларының **корпоративтік табыс салығы бойынша жеңілдіктері** ұзартылады.

**(8-слайд). Инвестициялық жобалар.**

Қазірде инвестициялық преференциялар тек жаңа жобаларға және жаңа кәсіпорындарға ғана ұсынылады. Жұмыс істеп тұрған кәсіпорындардың қазіргі жұмыс істеп тұрған қуаттылығын жаңғырту және реконструкциялау кезінде жеңілдіктері көзделмеген.

Мұндай кәсіпорындарды ынталандыру үшін жаңғырту және реконструкциялау бойынша жобаларды іске асырып отырған жұмыс істеп тұрған кәсіпорындарға корпоративтік табыс салығы бойынша жеңілдіктер ұсынылады. Жеңілдіктер жаңғырту және реконструкциялау аяқталған сәттен бастап 3 жылдан артық емес мерзімде және инвестициялар 5 млн. айлық есептік көрсеткіштен кем емес жағдайда қолданылады.

***(9- слайд).* АЭА салық салу.**

Салықтық жеңілдіктерінің ынталандырушы рөлін күшейту үшін арнайы экономикалық аймаққақатысушылары үшін жеңілдіктерді қолдану шартын кеңейту ұсынылады.

Құрылыс кезеңінде қызметтің басым түрлерінен кірістің болмауына байланысты «90/10» кірісінің арақатынасы сақталмайды және тиісінше, мүлікке және жер салығына салық салу бойынша жеңілдіктер қызметтің бастапқы кезеңінде қолданылмайды.

Жеңілдіктерді тиімді ету мақсатында жеңілдік берілген және басқа қызметтен бөлек есеп жүргізу және жер салығы және мүлік салығы бойынша салықтық жеңілдіктерді тіркелген сәттен бастап беру ұсынылады.

«Инновациялық технологиялар паркі» арнайы экономикалық аймағына қатысушылары үшін эксаумақтық режимін 2028 жылға дейін ұзарту ұсынылып отыр.

Сондай-ақ, «Инновациялық технологиялар паркі» арнайы экономикалық аймағына қатысушылары үшін әлеуметтік салық бойынша жеңілдіктердің шарты еңбекке ақы төлеу шығыстарының жалпы шығыстарға арақатынасына ***байланыстырылатын болады*** *(қолданыстағы шарт:* ***«еңбекке ақы төлеу шығыстары Жылдық жиынтық табыстың 50%-ынан кем емес»****; ұсынылып отырған шарт «еңбекақы төлеу қорының* ***шығыстардың*** *жалпы сомасына арақатынасы* ***70/100»).***

***(10-слайд).* АЛТЫНШЫ. Жеңілдіктер.**

Өздеріңіз білесіздер, міндетті әлеуметтік медициналық сақтандыруды енгізу бизнеске қаржылық жүктеменің өсуіне әкеп соғады.

Осы проблеманы шешу мақсатында, ағымдағы жүктемені сақтау үшін әлеуметтік салық мөлшерлемесін 11% - ден 9,5% - дейін төмендету, жарналар мөлшерлемелері есебінен мемлекеттік әлеуметтік сақтандыру қорына ұсынылады.

Жеңілдіктерді жаңғырту бөлігінде, олардың тиімділігін арттыру арқылы нүктелі өзгерістер ұсынылады. Атап айтқанда, аукциондардан алынатын алым және кеме жүзетін су жолдарын пайдалану төлемақысы жойылады, өйткені мемлекет бұндай жағдайларда рұқсатын және қызметін көрсетуді ұсынбайды.

Сондай-ақ, бірқатар жеңілдіктерден бас тарту ұсынылып отыр. Оларға: ойын автоматтары қызметі бойынша айналымдарды, лотерея билеттерін өткізуді, пошта төлемінің мемлекеттік белгілерін, пошта маркаларының импортын босату жатады.

Сондай-ақ, Дүниежүзілік сауда ұйымдарының талаптарына қарама-қайшы келетін жеңілдіктер алып тасталады, өйткені Дүниежүзілік сауда ұйымдарының талаптарына сәйкес ішкі өндіріс тауарлары және импорт үшін салық салудың тең шарты қолданылуы тиіс.

**(11-слайд). ЖЕТІНШІ. Әкімшілендіру.**

Үш бағыттағы әкімшілендіру ұсынылады, қосылған құн салығы бойынша есепке қою үшін ең төмен шекті мәнін сақтау, қосылған құн салығы бойынша бақылау шотын енгізу, шағын және орта бизнес үшін талап қою мерзімін 3 жылдан 5 жылға дейін қысқарту және басқа өзгерістер ұсынылады.

**Бұл туралы менің әріптесім Сұлтанов Бақыт Тұрлыханұлы барынша толық айтып береді.**

**(12-слайд).** Негізгі салық новеллалары осындай. Жаңа идеология, жаңа ынталандырулар және жаңа әкімшілендіру әдістері сапалы жақсарулардың негізі. Салық жаңалықтарын қабылдауға байланысты салық даулары азаяды, тексерулер саны төмендейді, әкімшілендіру оңайлатылады. Шикізатты қайта өңдеу ынталандыруға ие болады, кредиттеу қолдау табады, агроөнеркәсіптік кешен мен шағын және орта бизнес үшін қолайлы режим қалыптасады. Салық саясаты жалпы ашық және айқын болады.

**Назарларыңызға рахмет!**